Seita Vuorela

Seita Merituuli Vuorela (ovdil Parkkola, ) lâi syemmilâš kirječällee, kreatiivlii čäällim máttáátteijee já čuovâkovvejeijee. Vuorela kirjeh láá jurgâlum aainâs-uv ranska-, italia-, eŋgâlâs- já saksakielân, mutâ iä vala anarâškielân.

 Eellim 
Seita Merituuli šoodâi njuhčâmáánu 15. peeivi 1971 Sumiaisiist, Suomâst. Suu uábbi lii palhâšum kirječällee Marisha Rasi-Koskinen. Sunnuu enni Maria Juudin lii meiddei kirječällee.

Vuorela rávásmij Toivokkast. Sun juuđij Jyväskylä lyseo, mast sun čaalij pajeuáppen. Tast maŋa sun luuvâi ei. kirjálâšvuođâ, kreatiivlii čäällim já filosofia Jyväskylä já Tuurku ollâopâttuvâin.

 Karrieer 
1990-lovo loopâst Vuorela luuvâi čäällim Jyväskylä ávus ollâopâttuvvâst. Tobbeen sun teeivâi Niina Repo, kiäin sun čaalij vittâ nuorâikirje: Susitosi, Ruttolinna,  Jalostamo, Lupaus já Loisto. Ton lasseen suoi čaalijn oovtâst eres kirječälleigijn ive 2004 almostum sänitaaiđâraavâkirje Timantinmetsästäjä: Luovan kirjoittamisen opas, mii lii uáivildum párnáid já nuoráid.

 Palhâšumeh já tubdâstâsah 
Seita Vuorela lâi maŋgii iävtukkâssân jieškote-uvlágán kirjálâšvuotâpalhâšuumijd. Finlandia Junior -palhâšumán sun lâi iävtukkâssân kulmii: ive 2002 oovtâst Niina Repoin, ive 2006 já ive 2016. Sun ij kuittâg kuássin vuáittám Finlandia Junior -palhâšume. Vuorela vuoitij čuávuváid palhâšuumijd:

 2010 – Pertsa ja Kilu -palhâšume
 2011 – Pépite du roman ado européen -palhâšume
 2013 – Tulenkantaja-palhâšume kirjestis Karikko
 2013 – Tave-enâmij rääđi párnái- já nuorâikirjálâšvuotâpalhâšume oovtâst Jani Ikosáin kirjestis Karikko

 Pargo 
 Romaneh 
 2006 –  Viima
 2009 –  Usva
 2012 –  Karikko
 2016 –  Lumi

 Oovtâst Niina Repoin
 2001 –  Susitosi
 2002 –  Ruttolinna
 2004 –  Jalostamo
 2007 –  Lupaus
 2008 –  Loisto

 Novelleh 
 1997 – Mies, joka rakensi auringon Gummerus, Nuoren Voiman Liitto já Xerox čäällimkišto antologiast Novellit 1997 (toim. Silja Hiidenheimo)
 1999 – Kellarissa on viinivarasto Tammi čäällimkišto antologiast Ryhmä 99 (toim. Silja Hiidenheimo, Jukka Koskelainen já Panu Räty)
 2007 – Olivian askarteluopas jouluksi kirjeest 2000-luvun Decamerone

 Eres čäällimpargoh 
 2004 –  Timantinmetsästäjä: Luovan kirjoittamisen opas, oovtâst Niina Repoin, Helena Linnain, Outi-Maria Takkisijn, Tuutikki Tolosijn já Marja-Leena Mäkeläin

 Fáádást eres soojijn 

 Käldeeh 

Luokka:Ive 2015 jämimeh
Luokka:Ive 1971 šoddâmeh
Luokka:Syemmiliih čuovâkovvejeijeeh
Luokka:Syemmiliih máttáátteijeeh
Luokka:Syemmiliih párnái- já nuorâikirječälleeh